Danske Kokoon gør inspirerende kvinder til modeller | IN
GALLERI | Danske Kokoon gør inspirerende kvinder til modeller med ny billedserie
Det danske modehus Kokoon har lavet en serie af billeder af stærke, inspirerende og meget forskellige kvinders for at vise tøjet på dem, der i sidste ende skal gå med det.
Fredag, 10. juni 2016 - 7:06 - af Christian Harpøth Foto: PR
Kokoon hylder kvinder
Det er en broget flok af kvinder, der optræder i det danske modehus Kokoons nyeste tiltag. Det danske modehus har nemlig taget billeder af ikke-modeller for at vise Kokoons tøj på dem, der rent faktisk skal gå i det. Det er blevet til portrætserien "Portraits in silk."
Kvinderne i Kokoons portrætserie ser forskellige ud. De er høje, lave, tatoverede, utatoverede, unge, ældre, lyshårede og mørkhårede, præcis som den danske befolkning. Men de har det tilfælles, at de alle er stærke personligheder og har noget at byde på.
"Ideen udsprang fra et behov for at se tøjet på kvinder, jeg beundrer, i stedet for de unge modeller. samt behovet for at vise mere end tøj. Stærke og ægte kvinder, hvor tøjet træder i karakter på en helt anden måde," siger designer hos Kokoon, Nanna Søbirk om portrætserien. Du kan læse mere om projektet, som Kokoon har tænkt sig at gentage sæson efter sæson, her.
Vil du se de fantastiske kvinder, så tjek galleriet nedenfor.
Hyldest til inspirerende kvinder
"Min retfærdighedssans er meget stærk, og jeg reagerer straks på det, jeg synes, er unfair."
- Barbara Le Svarre, specialist i Islamiske Studier .
"Jeg gør mig stadig umage, når jeg skal til noget, sørger for at holde mig selv og klæder mig ordentligt på."
- Lilly Munksgaard Lauritsen, ældre og visere.
"Dagens højdepunkt er ofte den tid, vi bruger sammen, det rum, vi kreerer, hvor alt er muligt – i hvert fald i teorien."
- Anne Strandfelt og Lizet Hee Olesen, grafiske designere.
"Min største udfordring hver dag er at leve op til mine egne forventninger. Jeg skuffer mig selv hele tiden."
- Josephine Philip, sangerinde.
"Vi bør alle begynde at bekymre sig mere om hinanden, og ikke bare om os selv. Og begynde at blive mere tolerante."
- Emilie Guldbrandsen, stylist.
"I mine tidlige teenageår mistede jeg en forældre og matte forlade mit hjem for bestandigt. Ensomheden i at vokse op institutionaliseret har defineret den, jeg er i dag."
- Kristina Amalie Lange, socialrådgiver.
"Det at definere dig selv er en ongoing proces. Det ved jeg nu. Men spørger du mig i morgen, får du måske et andet svar."
- Maria Foerlev, galleriejer.
"Jeg arbejder intuitivt, og jeg intruerer ikke. Der er skal opstå en kemi og en ikke-verbal dialog mellem mig og den person, jeg fotograferer – ligesom når man danser. Kun på den måde kan jeg nå den ærlighed, jeg søger i mine portrætter."
- Sascha Oda, fotograf.
"Da jeg var 20 besluttede jeg mig for ikke at uddanne mig yderligere, men i stedet rejse verden rundt i fire år. Det fik mig til at indse, at vi skaber vores egen virkelighed, og at drømme er virkelighed, der venter på at blive manifesteret."